**PROXECTO PREVENCIÓN DE LESIÓNS NO BALONMÁN GALEGO**

A Federación Galega de Balonmán acaba iniciar o proxecto de “PREVENCIÓN DE LESIÓNS DEPORTIVAS NO BALONMÁN GALEGO “. Os Servizos Médicos e a Área Técnica da FGBm van realizar durante algunhas das concentracións e adestramentos das diferentes seleccións galegas unha valoración antropométrica do estado dos/as deportistas, coa finalidade de emitir un informe a todos as nais/pais ou titores/as sobre o estado físico do xogador/a. O estudo será realizado por profesionais colexiados que forman parte do equipo médico da FGBm: un médico, tres fisioterapeutas e un podólogo.

A valoración consistirá na toma dunha serie de medidas médicas (TA, ECG) e cineantropométricas (peso, talla, pliegues cutáneos, circunferencias, lonxitudes flexibilidade). Tódalas probas serán indoloras e o seu obxectivo é identificar calquera tipo de problema físico, ademais de presentar recomendacións ergonómicas tanto preventivas coma correctivas para evitar problemas futuros.

Todos estes datos incluiranse nunha base de datos da FGBm e posteriormente realizarase un informe no que constará a evaluación de cada xogador/a. Este informe é persoal e será entregado aos pais/nais de cada xogador/a. Nel figurarán unha serie de consellos sobre as medidas a adoptar para diminuír o risco de lesións ou alteracións físicas do/a deportista.

Estas probas non son de carácter obrigatorio, pero dende a Federación Galega de Balonmán aconsellamos realizalas, xa que non ten outro propósito que coidar a saúde dos/as nosos/as xogadores/as no presente o de cara ao futuro. Por este motivo, en caso de non opoñerse á realización destas probas, cada xogador/a deberá levar á concentración do 11 e 12 de outubro a seguinte autorización.

**AUTORIZACIÓN PATERNA/MATERNA (PROXECTO PREVENCIÓN DE LESIÓNS)**

D./Dª………………………………..………………………………….……………..con D.N.I.............................

en calidade de NAI/PAI do/a menor ……………………………………………………………………...........

con D.N.I...................................

**AUTORIZA** a que o seu fillo/a realice as probas e exames necesarios de aptitudes psicofísicas, a efectuar polos servicios médicos da Federación Galega de Balonmán, como consecuencia da súa participación nos adestramentos ou concentracións da Selección Galega da súa categoría.

Esta autorización ten efectos para os exames médicos que serán realizados nos vindeiros adestramentos durante o mes outubro e novembro de 2021.

E para que así conste na Base de Datos dos Servicios Médicos da Federación Galega de Balonmán, asinamos a presente:

Asdo:

En Vigo a……………………….de Outubro de 2021